Missatge: La ciutat de Sabadell viurà de nou, el proper 29 de març, una jornada de lluita i mobilització no només contra la reforma laboral, sinó també contra la banca, la dictadura neoliberal i contra el sistema capitalista en general. Igual com succeí el passat 29-9-2010 i el 27-1-2011, s'ha tornat a constituir un espai de coordinació de l'esquerra política i sindical i els moviments socials de la ciutat, en la que participen Endavant OSAN, la resta de col·lectius del MPS, els sindicats COS, CGT i CNT i diferents assemblees de barris, d'instituts i altres col·lectius locals.   S'ha obert la pàgina web: www.sbdlluitant.org , des de la qual es podrà fer un seguiment de totes les convocatòries, tant durant les setmanes prèvies a la vaga com després d'aquesta. A més a més, des d'Endavant ja s'ha començat a fer agitació de cara al dia 29 de març, a través d'encartellades i de la realització de murals. Aquesta passada nit la realització de murals s'ha centrat en els barris nord de la ciutat, com Ca N'Oriach o Can Deu, en els que s'han realitzat fins a una desena d'aquests.A més a més, en els propers dies, la campanya d'agitació local si'ntensificarà gràcies a les plantilles que han realitzat els i les companyes de la COS (Coordinadora Obrera Sindical), convocant també a la Vaga General. El sindicat de l'esquerra independentista també ha realitzat una pàgina web especial per l'ocasió: http://www.vagageneral29m.cat/
Emocions: no emotion

Resposta: A Sabadell hi ha molta activitat per part de l'EI en els últims mesos. Molt bé per la gent d'Endavant, la COS, l'AJ, la CUP i Can Capablanca.  M'alegra veure el mural de Ca n'Oriach, o Can Déu, i fa uns dies hi havia pintades a Torreromeu! L'exemple a seguir en tota la comarca!
Emocions: anticipation, joy